IN HERINNERING AAN SASHA
Sasha was ‘n Chow Chow van Thabazimbi
“Soos die skemer na die aandster soek,
& ‘n hen rondom haar kuikens kloek.
Soos die maan hom tot die nag bekeer,
& die môre-uur die dag begeer.
Soos die bergpiek op ‘n sonstraal wag,
& die blou lug na ‘n arend smag.
Soos Karoo-bos na die reën verlang,
& ‘n vinknes aan ‘n tak moet hang.
Soos ‘n lelie langs ‘n dam wil wit,
& ‘n dassie teen ‘n krans wil sit.
Soos kinders wat graag kaalvoet loop,
waar ‘n leivoor nog op water hoop.
Soos branders na die kus toe neig,
& pêrels aan ‘n snoer wil ryg.
Soos rivier-monde die see wil vind,
& die lafenis in ‘n somerwind.
Soos Namakwa-daisies van die lente hou,
só groot is my gemis…
*Woorde deur Viooltjie*
Ons kan nie glo dat jy regtig weg is nie. Ons mis jou SO!
Met innige meegevoel vir die Stassen familie.
IN HERINNERING AAN SAVANNAH
Savannah was ‘n Yorkshire Terrier van Pretoria
28 Junie 2006 – 30 Julie 2020
“Fisika is die studie van die beweging van liggame & ruimte. Dit kan die verborgenhede van die heelal ontsluit, maar dit kan nie die noodsaaklike vraag van wat ons doel hier op aarde is beantwoord nie. Vir my is die doel van die lewe om lief te hê, & liefde is wat jy my gewys het.”
*Aanhaling van Ghostbusters*
Ek mis jou meer elke dag, elke uur, elke minuut wat verby gaan. Om jou te laat gaan was baie moeilik maar nou kan jy in vrede rus!
Met innige meegevoel vir die Pretorius familie.
IN MEMORY OF SCARLOTTE
Scarlotte was a Labrador Retriever X from Hartbeespoort
2008 – 29 June 2020
“Dogs are small rays of light caught on Earth for a short time to brighten our days.”
Rest in peace our lovely Scarlotte!
Our heartfelt condolences to the Dogtown SA family.